CELEX: 52007XB0116(01)
Language: fi
Date: 2007-01-16 00:00:00
Title: Yhteisymmärrysmuistio EKP:n neuvoston jäsenille annettuja menettelytapaohjeita koskevan yhteisymmärrysmuistion muuttamisesta

16.1.2007   
            
            
               FI
            
            
               Euroopan unionin virallinen lehti
            
            
               C 10/6
            
         Yhteisymmärrysmuistio EKP:n neuvoston jäsenille annettuja menettelytapaohjeita koskevan yhteisymmärrysmuistion muuttamisesta
   (2007/C 10/08)
   EUROOPAN KESKUSPANKIN NEUVOSTON JÄSENET, jotka
   ottavat huomioon menettelytapaohjeista EKP:n neuvoston jäsenille 16 päivänä toukokuuta 2002 tehdyn yhteisymmärrysmuistion (1),
   sekä katsovat seuraavaa:
   Tällä EKP:n neuvoston jäsenille annettujen menettelytapaohjeiden muutoksella täsmennetään edelleen sitä eettistä järjestelmää, jota sovelletaan EKP:n neuvoston jäseniin,
   OVAT 21 PÄIVÄNÄ JOULUKUUTA 2006 SOPINEET MENETTELYTAPAOHJEITA KOSKEVAN YHTEYSYMMÄRRYSMUISTION MUUTTAMISESTA SEURAAVASTI:
   1 artikla
   Muutetaan EKP:n neuvoston jäsenille annettujen menettelytapaohjeiden 3 artiklaa seuraavasti:
   
                
            
            
               Korvataan 3.3 artikla seuraavasti:
               
                  
                              ”3.3
                           
                           
                              Riippumattomuuden periaatteen mukaisesti EKP:n neuvoston jäsenet eivät saa anoa, vastaanottaa tai hyväksyä mitään EKPJ:n ulkopuolelta tulevia rahallisia tai muita etuja, korvauksia, palkkioita tai lahjoja, joiden arvo ylittää 200 euroa ja jotka jollakin tavoin liittyvät tehtävään EKP:n neuvoston jäsenenä.”
                           
                        
            
         
                
            
            
               Lisätään seuraava 3.4 ja 3.5 artikla:
               
                  
                              ”3.4
                           
                           
                              He voivat kuitenkin hyväksyä kutsuja konferensseihin, vastaanottoihin tai kulttuuritapahtumiin ja ottaa vastaan niihin liittyvää vieraanvaraisuutta, mukaan lukien asiaan kuuluvaa kestitystä, jos heidän osallistumisensa tapahtumaan on sopusoinnussa niiden velvollisuuksien kanssa, jotka heidän EKP:n neuvoston jäseninä on täytettävä. Tässä yhteydessä he voivat hyväksyä sen, että järjestäjät korvaavat matka- ja majoituskulut heidän osallistumistaan vastaavalta ajalta, paitsi milloin järjestäjä on heidän valvontansa alainen laitos. EKP:n neuvoston jäsenten tulisi erityisesti noudattaa erityistä varovaisuutta yksityisten kutsujen osalta. Näitä sääntöjä sovelletaan samalla tavalla EKP:n neuvoston jäsenten puolisoihin tai avopuolisoihin, mikäli kutsut koskevat myös heitä ja mikäli heidän osallistumisensa vastaa hyväksyttyä kansainvälistä tapakäytäntöä.
                           
                        
                              3.5
                           
                           
                              EKP:n neuvoston jäsenet eivät saa hyväksyä heille itselleen maksettavia palkkioita virkansa puolesta EKP:n neuvoston jäseninä pitämistään luennoista tai puheista.”
                           
                        
            
         2 artikla
   Menettelytapaohjeista on tehty yksi alkuperäinen asiakirja, joka on talletettu EKP:n holviin. Jokainen tämän yhteisymmärrysmuistion osapuoli vastaanottaa oikeaksi todistetun jäljennöksen tästä asiakirjasta.
   
      
         Jean-Claude TRICHET
         
         Lucas D. PAPADEMOS
         
         Lorenzo BINI SMAGHI
         
         Vítor CONSTÂNCIO
         
         Mario DRAGHI
         
         Miguel Fernández ORDOÑEZ
         
         Nicholas GARGANAS
         
         José Manuel GONZÁLEZ-PÁRAMO
         
         John HURLEY
         
         Klaus LIEBSCHER
         
         Erkki LIIKANEN
         
         Yves MERSCH
         
         Christian NOYER
         
         Guy QUADEN
         
         Jürgen STARK
         
         Gertrude TUMPEL-GUGERELL
         
         Axel A. WEBER
         
         Arnout WELLINK
         
      
   
   
      (1)  EYVL C 123, 24.5.2002, s. 9.